Israel Gottlieb Wernicke

Israel Gottlieb Wernicke (1755–1836) var en norsk-dansk komponist og cembalist.

Foreldrene var tyskfødte, faren Johann Gottlieb Wernicke, var organist ved Bergen domkirke.

Som elev av Johann Philipp Kirnberger,C. Thrane, «I. G. Wernicke» i C. F. Bricka (red.) Dansk biografisk Lexikon (1887–1905), bind 18. sto Wernicke i en direkte tradisjon etter Johann Sebastian Bach og gjorde seg bemerket som Bach-fortolker.Wernicke, Den store danske

Wernicke var lenge virksom i København, fra 1781 til 1786 som hoff- og operakapellmester ved Det Kongelige Teater. Senere flyttet han til Kolding hvor han arbeidet som pedagog og ble en vel ansett musikkteoretiker. Han var også interessert i landbruk og drev flere gårder.

Wernicke skrev hovedsakelig kanons og klaververk, blant annet det stort anlagte variasjonsverket Arietta con 50 variazioni per il clavicembalo. Flere verk ble ødelagt under slottsbrannen på Christiansborg i 1794.

Wernickes betydning ligger i at han sto i en direkte tradisjon etter Johann Sebastian Bach og dermed klarte å vekke mange danske og norske musikeres interesse for Bach.

 Referanser 

 Litteratur 
 Øystein Gaukstad: Israel Gottlieb Wernicke. En norsk barokk-komponist, i Norsk musikkgransknings årbok 1951–1953 (Oslo 1953), s. 135-142.
 : Norsk musikkhistorie, Oslo 1971 (3. utg. 1981).

 Eksterne lenker 
 Wernicke, Den store danske

Kategori:Klassisistiske komponister
Kategori:Norske komponister
Kategori:Personer fra Bergen kommune